48 स्वास्थ्य कार्यकर्ताओं का एक माह का वेतन कटेगा
मुलताई |नसबंदी ऑपरेशन का लक्ष्य पूरा करने स्वास्थ्य विभाग के अधिकारी गांव-गांव पहुंचकर लक्ष्य दंपती को ऑपरेशन के लिए प्रेरित कर रहे हैं। गुरुवार को बीएमओ डॉ. रजनीश शर्मा और प्रभारी बीईई दिवाकर किनकर ने सांडिया में दंपती को ऑपरेशन करने की समझाइश दी। ब्लॉक को 1093 ऑपरेशन का लक्ष्य मिला है। लेकिन अब तक 522 ऑपरेशन ही हुए हैं। ऑपरेशन के लिए लक्ष्य दंपति को लाने के लिए स्वास्थ्य और आशा कार्यकर्ताओं को जिम्मेदारी सौंपी है। इसके बाद भी अमला दंपती को शिविर तक लाने में असफल रहा। बीएमओ डॉ. शर्मा ने बताया लक्ष्य पूरा नहीं करने वाले 7 पुरुष स्वास्थ्य कार्यकर्ता, 41 महिला स्वास्थ्य कार्यकर्ताओं का एक महीने का वेतन रोका है।
hin_Deva hin_Deva